24 Sena ke seo Jehova a se boletseng, Morekolli+ oa hao le Moetsi oa hao u sa le ka mpeng: “’Na, Jehova, ke etsa ntho e ’ngoe le e ’ngoe, ke otlolla maholimo,+ ke ala lefatše.+ Ke mang ea neng a e-na le ’na? 25 Ke nyopisa lipontšo tsa ba buang lefeela, ’me ke ’na Ea etsang hore linohe li etse ka bohlanya;+ Ea khutlisetsang banna ba bohlale morao, le Ea fetolang tsebo ea bona booatla;+ 26 Ea etsang hore lentsoe la mohlanka oa hae le phethahale, le Ea phethang ka ho feletseng morero oa manģosa a hae;+ Ea reng ka Jerusalema, ‘E tla ba le baahi,’+ le ka metse ea Juda, ‘E tla tsosolosoa,+ ’me ke tla tsosa masupi a eona’;+ 27 Ea reng ho boliba, ‘Fetoha mouoane; ’me ke tla pshesa linōka tsohle tsa hao’;+ 28 Ea reng ka Cyruse,+ ‘Ke molisa oa ka, ’me o tla phetha ka ho feletseng sohle seo ke se thabelang’;+ esita le ha ke re ka Jerusalema, ‘E tla tsosolosoa,’ le ka tempele, ‘Motheo oa hao o tla raloa.’”+